આ સાંભળી અભય મનોમન મૂંઝાઈ રહ્યો હતો કે ગુલાબોનું દેવું ધ્યાનમાં રાખીને તે દરરોજના બે હજાર લેખે અત્યાર સુધીમાં ત્રીસ હજાર ગુલાબોને આપી ચૂક્યો છે, એટલે ગુલાબો તો ક્યારનીય દેવામુક્ત થઇ ગઈ હશે તેમ માનતો હતો. પરંતુ ગુલાબોએ રામઅવતારને એક પણ રૂપિયો ચૂકવ્યો નથી, વધારામાં બીજા પૈસા ઉધાર લીધા, તો ગુલાબોએ પોતે આપેલ પૈસાનું કર્યું શું? અકળામણમાં માથું ધુણાવતો અભય ગણગણ્યો: આપણા ઋષિમુનીઓ સાચું જ કહી ગયા છે કે સ્ત્રીઓને સમજવી બહુ જ મુશ્કેલ છે!